KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. szeptember 29-i rendkívüli ülésére)


TÁRGY: 		DÖNTÉS A PETŐFI ZSÁNERSZOBOR MEGRENDELÉSÉRŐL


Kiskőrös, Petőfi Sándor szülővárosa emberemlékezet óta védi, ápolja és fejleszti nagy szülötte kultuszát annak érdekében, hogy a magyar irodalom külföldön is legismertebb költője része legyen a kiskőrösiek mindennapjainak, hozzá tartozzon a város lakosságának identitásához. 

Kiskőrös és kulturális intézményei évtizedek óta azon munkálkodnak, hogy a hagyományos rendezvények, programok és kultuszéltető tevékenységek mellett mindig új utakat találva, innovatív megoldásokkal szóljanak a jelenkor emberéhez.

Ez a szemlélet vezérelte a Petőfi-emlékévben megvalósított rendezvénysorozatot is, melynek legmaradandóbb eleme egy új köztéri bronzszobor felállítása. Az elképzelés szerint a szülőház közelében egy ülő, egész alakos alkotás valósul meg a költőről oly módon, hogy a látogatók, a város főterén sétálók, valamint a város lakossága is megpihenhet a költőóriás mellett. Egy ilyen típusú zsánerszobor népszerű napjainkban, hiszen arra is alkalmas, hogy általa közös fénykép készüljön Petőfivel.

A szobor elkészítésére az Önkormányzat meghívásos pályázati eljárás keretében 2 elismert művészt kért fel Lelkes Márk szobrászművészt és Tóth Dávid szobrászművészt.
A két felkért művész a szoborra vonatkozó terveit határidőben megküldte. A tervek az előterjesztés mellékletét képezik. Az ajánlatok becsült értéke: 35 millió forint.

A fentiek alapján javaslom a határozat-tervezetben foglaltak elfogadását.


Kiskőrös, 2023. szeptember 27.


	Domonyi László s.k.,
	polgármester 
















HATÁROZAT – TERVEZET

A változat:

A Képviselő-testület 

1. javasolja, hogy Lelkes Márk szobrászművész által megtervezett Petőfi zsánerszobor kerüljön megrendelésre.

2. felhatalmazza a Polgármestert, hogy a szerződés megkötésével kapcsolatos szükséges intézkedéseket tegye meg.


Felelős: 	polgármester
Határidő: 	azonnal


B változat:

A Képviselő-testület 

1. javasolja, hogy Tóth Dávid szobrászművész által megtervezett Petőfi zsánerszobor kerüljön megrendelésre.

2. felhatalmazza a Polgármestert, hogy a szerződés megkötésével kapcsolatos szükséges intézkedéseket tegye meg.


Felelős: 	polgármester
Határidő: 	azonnal

